A Bizottság 128/2004/EK rendelete
(2004. január 23.)
a boranalízis közösségi módszereinek meghatározásáról szóló 2676/90/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre [1] és különösen annak 46. cikke (3) bekezdésére,
mivel:
(1) A bor alkoholtartalmának hidrosztatikai mérleggel történő mérési módszerét nemzetközileg elismert kritériumokkal összhangban frissítették és validálták. A Nemzetközi Szőlészeti és Borászati Hivatal 2003-as közgyűlésén elfogadta a módszer új leírását.
(2) E mérési módszer alkalmazása a borok térfogatszázalékban meghatározott alkoholtartalmának ellenőrzésére egyszerűbb és pontosabb módszert biztosít, így elkerülhetők a kevésbé pontos módszerek alkalmazásából eredő viták.
(3) E módszer naprakész leírását és a módszer validálási paramétereinek kísérleti értékeit bele kell foglalni a 2676/90/EGK bizottsági rendelet [2] mellékletének 3. fejezetébe.
(4) A 2676/90/EGK rendeletet ezért ennek megfelelően módosítani kell.
(5) Az e rendeletben előírt intézkedések összhangban vannak a Borpiaci Irányítóbizottság véleményével,
ELFOGADTA EZT A RENDELETET:
1. cikk
A 2676/90/EGK rendelet mellékletének 3. fejezete "Térfogatszázalékban meghatározott alkoholtartalom" a következőképpen módosul:
1. a 2. pontban a 2.3.2. pontot el kell hagyni;
2. a szöveg a 4. pont után 4a. pontként e rendelet mellékletének szövegével egészül ki;
3. az 5. pontban az 5.2. pontot "Sűrűségmérés hidrosztatikai mérleg használatával" el kell hagyni.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. január 23-án.